Diari Oficial de la Generalitat Valenciana


Sumari del DOGV 6268, del 17-05-2010 (2010/4505)

Notificació de la sentència dictada en el judici verbal de desnonament per falta de pagament número 1705/2009.
--------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4505


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal de desnonament per falta de pagament número 1705/2009. [2010/4505]  
Judici verbal (desnonament per falta de pagament) 001705/2009  
Part demandant: Procesa Bordonado Sánchez.  
Part demandada: Paula Morales Manzanares.  
Sobre: verbals arrendaticis i precaris.   
En el judici a què es fa referència s'ha dictat la resolució que té el text que literalment és com segueix:   
«Dispositiva  
Estime la demanda interposada pel procurador Payá Vidal, en nom i representació de Procesa Bordonado Sánchez, contra Paula Morales Manzanares, i declare resolt el contracte d'arrendament existent entre les parts i, en conseqüència, pertoca el desnonament sol·licitat per l'actora amb relació a la finca (local comercial) sita a Manuel Campello Ruiz, número 6, baixos, d'Elx, la qual s'haurà de deixar lliure i expedita a disposició de l'actora en el termini que es va assenyalar en la interlocutòria d'incoació (6 d'abril de 2010), i tot això amb l'advertència expressa de llançament si no efectua voluntàriament l'abandonament de l'habitatge. Igualment condemne Paula Morales Manzanares a pagar a l'actora la quantitat de 4.885,75 euros per les rendes que deu; igualment la demandada haurà de pagar les successives rendes que es produïsquen fins al desallotjament efectiu de l'habitatge, a raó de 198,63 euros al mes; més els interessos legals de la quantitat indicada des de la data d'interposició de la demanda, i tot això amb expressa condemna a costes a la part demandada.   
Notifiqueu a les parts aquesta sentència i advertiu-los que no és ferma, i que s'hi pot interposar un recurs d'apel·lació que cal preparar dins del termini de cinc dies des de la notificació d'aquesta resolució, mitjançant un escrit que s'ha de presentar en aquest Jutjat en la forma prevista en l'article 457 de la Llei d'Enjudiciament Civil, amb l'acreditació prèvia, en el moment de preparar el recurs, de tindre les rendes vençudes pagades i les que d'acord amb el contracte haja de pagar de bestreta. El recurs presentat no serà admés a tràmit sense aquest requisit per imperatiu de l'article 449.1 de la Llei d'Enjudiciament Civil, perquè en conega i resolga l'Audiència Provincial d'Alacant.   
En cas que pertoque la interposició del recurs d'apel·lació, el recurrent haurà de dipositar la quantitat de 50 euros en el compte de dipòsits i consignacions d'aquest Jutjat, obert a Banesto amb el número 0169 0000 02. En cas de realitzar l'ingrés mitjançant una transferència, el número de compte és el següent: 0030 3035 70 6293415273, i hauran de consignar en la casella de selecció d'observacions el número del procediment. La qual cosa haurà de ser acreditada davant d'aquest Tribunal en el termini de dos dies.   
Així ho dispose, mane i firme».   
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.   
Elx, 26 de març de 2010.- María del Mar Garcerán Doñate.